CELEX: 32014D0140
Language: lv
Date: 2014-03-14 00:00:00
Title: Padomes Īstenošanas lēmums 2014/140/KĀDP ( 2014. gada 14. marts ), ar kuru īsteno Padomes Lēmumu 2011/486/KĀDP par ierobežojošiem pasākumiem, kas vērsti pret konkrētām personām, grupām, uzņēmumiem un vienībām, ņemot vērā situāciju Afganistānā

15.3.2014   
            
            
               LV
            
            
               Eiropas Savienības Oficiālais Vēstnesis
            
            
               L 76/42
            
         
      PADOMES ĪSTENOŠANAS LĒMUMS 2014/140/KĀDP
   (2014. gada 14. marts),
   ar kuru īsteno Padomes Lēmumu 2011/486/KĀDP par ierobežojošiem pasākumiem, kas vērsti pret konkrētām personām, grupām, uzņēmumiem un vienībām, ņemot vērā situāciju Afganistānā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 31. panta 2. punktu,
   ņemot vērā Padomes Lēmumu 2011/486/KĀDP (2011. gada 1. augusts) par ierobežojošiem pasākumiem, kas vērsti pret konkrētām personām, grupām, uzņēmumiem un vienībām, ņemot vērā situāciju Afganistānā (1), un jo īpaši tā 5. pantu,
   tā kā:
   
               (1)
            
            
               Padome 2011. gada 1. augustā pieņēma Lēmumu 2011/486/KĀDP.
            
         
               (2)
            
            
               Apvienoto Nāciju Organizācijas Drošības padomes komiteja, kas izveidota saskaņā ar 30. punktu Drošības padomes Rezolūcijā Nr. 1988 (2011), 2013. gada 31. maijā, 27. jūnijā, 24. septembrī un 18. oktobrī grozīja to personu, grupu, uzņēmumu un vienību sarakstu, kuriem piemēro ierobežojošus pasākumus.
            
         
               (3)
            
            
               Tādēļ attiecīgi būtu jāgroza Lēmuma 2011/486/KĀDP pielikums,
            
         IR PIEŅĒMUSI ŠO LĒMUMU.
   1. pants
   Lēmuma 2011/486/KĀDP pielikumu groza tā, kā norādīts šā lēmuma pielikumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   
      Briselē, 2014. gada 14. martā
      
         
            Padomes vārdā –
         
            priekšsēdētājs
         
         M. CHRISOCHOIDIS
         
      
   
   
      (1)  OV L 199, 2.8.2011., 57. lpp.
   
      PIELIKUMS
      I.   Lēmuma 2011/486/KĀDP pielikumā ietvertajā sarakstā ierakstus attiecībā uz turpmāk minētajām personām aizstāj ar šādiem ierakstiem.
      
      A.   Ar Taliban saistītās personas
      
      
                  1.
               
               
                  
                     
                        Fazl Rabi
                      (vai arī a)
                     Fazl Rabbi, b)
                     Fazal Rabi, c)
                     Faisal Rabbi)
                  
                     Pamatojums iekļaušanai sarakstā: augsta līmeņa amatpersona Konaras (Konar) provincē Taliban režīma laikā. Dzimšanas datums: a) 1972. gads, b) 1975. gads Dzimšanas vieta: a)
                     Kohe Safi apgabals, Parwan province, Afganistāna, b)
                     Kapisa province, Afganistāna, c)
                     Nangarhar province, Afganistāna, d) Kabulas province, Afganistāna. Valstspiederība: Afganistānas. Papildu informācija: a) sniedz finanšu un apgādes atbalstu Haqqani tīklam, kas atrodas Afganistānas un Pakistānas pierobežā, kā arī pārstāv šo tīklu, b)
                     Taliban finanšu padomes loceklis, c) ir devies uz ārvalstīm, lai Sirajuddin Jallaloudine Haqqani, Jalaluddin Haqqani, Haqqani tīkla un Taliban vārdā vāktu līdzekļus, d) tiek uzskatīts, ka viņš atrodas Afganistānas un Pakistānas pierobežā. ANO norādes datums:6.1.2012.
               
            
                  2.
               
               
                  
                     
                        Nasiruddin Haqqani
                      (vai arī a)
                     Dr. Alim Ghair, b)
                     Naseer Haqqani, c)
                     Dr Naseer Haqqani, d)
                     Nassir Haqqani, e)
                     Nashir Haqqani, f)
                     Naseruddin)
                  
                     Adrese: Pakistāna. Dzimšanas datums: aptuveni 1970.-1973. gads. Dzimšanas vieta:
                     Neka apgabals, Paktika (Paktīkas) province, Afganistāna. Valstspiederība: Afganistānas. Papildu informācija: a) vadošā amatā Haqqani tīklā, kas darbojas no Ziemeļvazīristānas (North Waziristan) federāli pārvaldītajos cilšu apgabalos Pakistānā, b)
                     Jalaluddin Haqqani dēls, c) ceļojis uz Saūda Arābiju un Apvienotajiem Arābu Emirātiem, lai vāktu līdzekļus Taliban vajadzībām. ANO norādes datums:20.7.2010.
                  
                     Papildu informācija no apraksta par iemesliem iekļaušanai sarakstā, ko sniegusi sankciju komiteja:
                  
                  
                     Haqqani tīkls ir ar Taliban saistīta kaujinieku grupa, kas darbojas no Ziemeļvazīristānas administratīvā apvidus Pakistānas federāli pārvaldītajos cilšu apgabalos. Tas ir bijis nemiernieku aktivitāšu priekšējā līnijā Afganistānā un atbildīgs par daudziem augsta līmeņa uzbrukumiem. Haqqani tīklu vada Jalaluddin Haqqani trīs vecākie dēli, viens no tiem ir Nasiruddin Haqqani.
                  
                     Nasiruddin Haqqani darbojas kā Haqqani tīkla emisārs un pavada daudz laika līdzekļu vākšanā. Haqqani 2004. gadā ceļoja uz Saūda Arābiju kopā ar Taliban līdzdalībnieku, lai vāktu līdzekļus Taliban vajadzībām. Viņš arī 2004. gadā nodrošināja līdzekļus kaujiniekiem Afganistānā, lai traucētu Afganistānas prezidenta vēlēšanas. Vismaz no 2005. gada līdz 2008. gadam Nasiruddin Haqqani vāca līdzekļus Haqqani tīklam, dodoties vairākos līdzekļu vākšanas ceļojumos, tostarp 2007. gadā regulāri ceļojot uz Apvienotajiem Arābu Emirātiem un 2008. gadā dodoties līdzekļu vākšanas ceļojumā uz vēl kādu Persijas līča reģiona valsti. Tiek apgalvots, ka no 2007. gada vidus Haqqani ir bijuši trīs galvenie finansējuma avoti: finansējums no Persijas līča reģiona, narkotiku tirdzniecība un maksājumi no Al-Qaida. Nasiruddin Haqqani 2009. gada beigās saņēma vairākus simtus tūkstošus dolāru izmantošanai Haqqani tīkla aktivitātēm no personām Arābijas pussalā, kuras ir saistītas ar Al-Qaida.
               
            
                  3.
               
               
                  
                     
                        Mohammad Aman Akhund
                      (vai arī a)
                     Mohammed Aman, b)
                     Mullah Mohammed Oman, c)
                     Mullah Mohammad Aman Ustad Noorzai, d)
                     Mullah Mad Aman Ustad Noorzai, e)
                     Sanaullah)
                  
                     Dzimšanas datums: 1970. Dzimšanas vieta:
                     Bande Tumur ciems, Maiwand apgabals, Kandahar province, Afganistāna. Papildu informācija: a) augsta līmeņa Taliban loceklis (2011. gads), kura pienākumos ietilpst finanses, tostarp līdzekļu vākšana vadības vārdā, b) ir devis apgādes atbalstu Taliban operācijām un no narkotiku nelikumīgas tirdzniecības iegūtos līdzekļus novirzījis ieroču iegādei, c) ir bijis Taliban vadītāja mullas Mohammed Omar sekretārs un viņa pārstāvis Taliban augsta līmeņa sanāksmēs, d) ir saistīts arī ar Gul Agha Ishakzai, e) bija mullas Mohammed Omar tuvs sabiedrotais Taliban režīma laikā. ANO norādes datums:6.1.2012.
               
            
                  4.
               
               
                  
                     
                        Sangeen Zadran Sher Mohammad
                      (vai arī a)
                     Sangin
                     b)
                     Sangin Zadran
                     c)
                     Sangeen Khan Zadran
                     d)
                     Sangeen
                     e)
                     Fateh
                     f)
                     Noori)
                  
                     Tituls: a)
                     Maulavi (alternatīva rakstība: Maulvi), b)
                     Mullah. Dzimšanas datums: a) aptuveni 1976. gads, b) aptuveni 1979. gads. Dzimšanas vieta: Tang Stor Khel, Ziruk apgabals, Paktika (Paktīkas) province, Afganistāna. Valstspiederība: Afganistānas. Papildu informācija: a) kopš 2012. gada beigām Paktika (Paktīkas) provinces Taliban ēnu gubernators; b) augsta ranga komandieris Haqqani tīklā, c)
                     Sirajuddin Lallaloudine Haqqani vecākais leitnants, d) ir no Kharoti cilts, e) saskaņā ar pieejamo informāciju miris 2013. gada septembrī. ANO norādes datums: 16.08.2011.
                  
                     Papildu informācija no apraksta par iemesliem iekļaušanai sarakstā, ko sniegusi sankciju komiteja:
                  
                  
                     Sangeen Zadran ir nemiernieku vadītājs Paktīkas provincē Afganistānā un Haqqani tīkla komandieris. Haqqani tīkls – ar Taliban saistīta kaujinieku grupa, kas darbojas Afganistānas un Pakistānas pierobežā, ir bijis nemiernieku aktivitāšu priekšplānā Afganistānā un atbildīgs par daudziem augsta līmeņa uzbrukumiem. Zadran darbojas kā Haqqani tīkla vadītāja Sirajuddin Haqqani vecākais leitnants.
                  
                     Sangeen Zadran palīdz vadīt kaujiniekus uzbrukumos Afganistānas dienvidaustrumos, un tiek uzskatīts, ka viņš ir plānojis un koordinējis ārzemju kaujinieku ievešanu Afganistānā. Sangeen Zadran ir arī bijis iesaistīts vairākos uzbrukumos, kas veikti ar pašdarinātiem spridzekļiem (IED).
                  Papildus dalībai minētajos uzbrukumos, Sangeen Zadran ir bijis arī iesaistīts Afganistānas un citu valstu valstspiederīgo nolaupīšanā Afganistānas un Pakistānas pierobežas reģionā.
               
            B.   Vienības un citas grupas un uzņēmumi, kas saistīti ar Taliban
      
      
                  1.
               
               
                  
                     
                        Rahat Ltd.
                      (vai arī a)
                     Rahat Trading Company, b)
                     Haji Muhammad Qasim Sarafi, c)
                     New Chagai Trading, d)
                     Musa Kalim Hawala)
                  
                     Adrese: a)filiāles birojs Nr. 1: Room number 33, 5th Floor, Sarafi Market, Kandahar City, Kandahar Province, Afghanistan, b)filiāles birojs Nr. 2: Shop number 4, Azizi Bank, Haji Muhammad Isa Market, Wesh, Spin Boldak, Kandahar Province, Afghanistan, c)filiāles birojs Nr. 3: Safaar Bazaar, Garmser District, Helmand Province, Afghanistan, d)filiāles birojs Nr. 4: Lashkar Gah, Helmand Province, Afghanistan, e)filiāles birojs Nr. 5: Gereshk District, Helmand Province, Afghanistan, f)filiāles birojs Nr. 6: Zaranj District, Nimroz Province, Afghanistan, g) filiāles birojs Nr. 7: i) Dr Barno Road, Quetta, Pakistan, ii) Haji Mohammed Plaza, Tol Aram Road, near Jamaluddin Afghani Road, Quetta, Pakistan iii) Kandahari Bazaar, Quetta, Pakistan, h)filiāles birojs Nr. 8: Chaman, Baluchistan Province, Pakistan, i)filiāles birojs Nr. 9: Chaghi Bazaar, Chaghi, Baluchistan Province, Pakistan, j)filiāles birojs Nr. 10: Zahedan, Zabol Province, Iran. Papildu informācija: a)
                     Rahat Ltd. izmantoja Taliban vadība, lai nosūtītu no ārējiem līdzekļu devējiem un no narkotiku tirdzniecības iegūtos līdzekļus Taliban darbību finansēšanai no 2011. gada līdz 2012. gadam, b) īpašnieks ir Mohammed Qasim Mir Wali Khudai Rahim, c) iesaistīta persona ir arī Mohammad Naim Barich Khudaidad. ANO norādes datums: 21.11.2012.
               
            II.   Lēmuma 2011/486/KĀDP pielikumā svītro šādas personas ierakstu.
      
      A.   Ar Taliban saistītās personas
      
      
                  1.
               
               
                  
                     
                        Badruddin Haqqani
                      (vai arī Atiqullah).